sagorsarker/bangla-wikipedia huggingface dataset:
কো লোসিন

কো লোসিন ( , ) থাইল্যান্ড উপসাগরের দক্ষিণাঞ্চলে অবস্থিত একটি ছোট পাথুরে দ্বীপ। এটি থাইল্যান্ডের পাত্তানি প্রদেশের পানরে জেলার (প্রশাসনিক এলাকা) অধীনে।
দ্বীপের আপেক্ষিক দূরত্বের কারণে, এই দ্বীপের চারপাশের এলাকা একটি ভাল ডুব দেয়ার স্থল, যেখানে হাঙ্গর এবং মান্তা নির্বিঘ্নে বেড়ে ওঠে।
যশোর কালেক্টরেট ভবন

যশোর কালেক্টরেট ভবন ১৭৮৬ সালে স্থাপিত হয়। ভবনটি যশোর শহরে ভৈরব নদীর তীরে অবস্থিত। শুরু থেকেই ভবনটি জেলা প্রশাসকের কার্যালয় হিসেবে ব্যবহৃত হয়ে আসছে। বর্তমানে এটি যশোর জেলার বিনোদন কেন্দ্র হয়ে উঠেছে।
১৭৮৬ সালে এপ্রিল মাসে জনাব টিলম্যান হেঙ্কেল যশোর কালেক্টরেট ভবন প্রতিষ্ঠার প্রস্তাব করেন। জনাব টিলম্যান হেঙ্কেল একজন বিচারক ও ম্যাজিস্টেট হিসেবে তিনি রাজস্ব আদায়ের বিষয়ে সমস্যার সম্মুখীন হয়েছিলেন‌। সদর দপ্তর কলকাতায় হওয়ার ফলে সরকারের কাছে তিনি এই বিষয়ে লিখে পাঠন। তৎকালীন সময়ে যশোর থেকে কোলকাতার যাতায়াত ব্যবস্থা দূরহ ছিল। রাজশাহী কালেক্টরেটের অমত্মর্গত ভূষণার স্টেটগুলো বাদে সকল স্টেটের রাজস্ব কলকাতায় জমা প্রদান করতে হতো। যেহেতু সিভিল কোর্ট রাজস্ব বিষয়ে কোন হস্তক্ষেপ করতে পারতো না, রাজস্বের সাথে সম্পর্কিত কোন বিষয়ে প্রশ্ন উত্থাপিত হলে তা কেবল কলকাতার রাজস্ব কমিটির শুনতে হতো এবং সে বিষয়ে শুধু তারাই সিদ্ধান্ত গ্রহণ করতে পারতেন। তাই এবিষয়ে অনেক জটিলতার সৃষ্টি হত এবং জনমনে সন্দেহের দানা বাধত।
"জনাব হেঙ্কেল" তাই প্রস্তাব করেন যে কালেক্টরের কাজকে জাজদের কাজের সাথে সংযুক্ত করে দিতে হবে এবং জাজদের অবৈতনিক অতিরিক্ত দায়িত্ব হিসেবে কালেক্টরের দায়িত্ব অর্পণ করতে হবে। জনগণের মঙ্গল ও সুবিধার জন্য কালেক্টরের সম্মান বৃদ্ধি করার এই প্রসত্মাব তিনি করেছিলেন। তৎকালীন সরকারের কর্তারা বিষয়টি জানামাত্র আগ্রহ প্রকাশ করেন এবং ১৭৮৬ সালে যশোরে কালেক্টরেট প্রতিষ্ঠা করেন। এটা ছিল ইসাফপুর ও সৈয়দপুরে যা পূর্বে স্পষ্টই ভূষণা ও রাজশাহীর অংশ ছিল ইছাতি ও বাকেরগঞ্জ জেলার যা আগে ঢাকার অংশ ছিল মধ্যবর্তী অঞ্চল। এছাড়াও কোলকাতা ও হুগলীর কিছু অঞ্চল এবং মুর্শিদাবাদ থেকে নেয়া কিছু অঞ্চল নিয়ে এই কালেক্টরেটের সীমানা বিস্তৃত ছিল। মহাম্মদশাহী তৎকালীন সময় বা তার আগে থেকে আলাদা কালেক্টরেট ছিল। নালদি ও ফরিদপুর যদিও যশোর জাজশীপের অধীন ছিল তবুও তারা রাজশাহী কালেক্টরেটের অংশ ছিল। তৎকালীন সময়ে যশোরে প্রতি বছর ৬ লক্ষ টাকার ভূমি রাজস্ব সংগৃহীত হতো।
বর্তমানে বাংলাদেশ সরকার ভবনটি রাষ্ট্রিয় কাজে ব্যবহার করছে। সেই সাথে যশোর জেলার মানুষের বিনোদন কেন্দ্র হয়ে উঠেছে এই ভবনটি। জেলা কর্তৃপক্ষ থেকে এখানে একটি পার্ক তৈরি করেছে যা স্থানীয় ভাবে "যশোর কালেক্টরেট পার্ক" নামে পরিচিত।
রশ্মিতা হরিমূর্তি

রশ্মিতা হরিমূর্তি (জন্ম ১৩ই আগস্ট ১৯৯৪) একজন ভারতীয় মডেল এবং সৌন্দর্য প্রতিযোগিতার শিরোপাধারী। তিনি মুম্বাইয়ের সর্দার বল্লভভাই প্যাটেল ইণ্ডোর স্টেডিয়ামে মিস ইউনিভার্স ইণ্ডিয়া ২০১৬ হিসাবে মুকুট লাভ করেন। মিস ইউনিভার্স ইণ্ডিয়া ২০১৬ এর বিজয়ী হিসাবে, তিনি ফিলিপাইনের ম্যানিলায় মিস ইউনিভার্স ২০১৬- এ ভারতের প্রতিনিধিত্ব করেছিলেন।
রশ্মিতা হরিমূর্তি বেঙ্গালুরুতে জন্মগ্রহণ করেন এবং বড় হয়ে ওঠেন। তিনি কান্নাডিগা পরিবারের সদস্য। তাঁর বোন, রক্ষিতা হরিমূর্তিও একজন সৌন্দর্য প্রতিযোগিতার শিরোপাধারী। রশ্মিতা বেঙ্গালুরুর সোফিয়া হাই স্কুল থেকে তাঁর বিদ্যালয় শিক্ষা সমাপ্ত করেন এবং পরে বেঙ্গালুরুর মাউন্ট কারমেল কলেজ থেকে আন্তর্জাতিক ব্যবসায় তাঁর স্নাতকোত্তর ডিগ্রি শেষ করেন।
রশ্মিতা হরিমূর্তি ফেমিনা মিস ইণ্ডিয়া ব্যাঙ্গালোর খেতাবের জন্য অডিশন দেওয়া শুরু করেন এবং সেখানে তিনি বিজয়ী হন। এই জয়ের ফলে তিনি ফাইনালিস্ট হিসেবে ফেমিনা মিস ইণ্ডিয়া ২০১৬ -এ সরাসরি প্রবেশাধিকার পান। মূল দিনে, তিনি শীর্ষ ৫ ফাইনালিস্টে পৌঁছোন এবং ইভেন্টে বিশেষ পুরস্কার "মিস স্পেকটাকুলার আইজ" এবং "মিস র‌্যাম্পওয়াক" জেতেন।
একই বছরে, তিনি মিস ডিভা - ২০১৬ প্রতিযোগিতায় অংশগ্রহণ করেছিলেন এবং মিস ডিভা ইউনিভার্স ২০১৬ এর খেতাব জিতেছিলেন। সেখানে বিদায়ী শিরোপাধারী উর্বশী রাউতেলা তাঁকে মুকুট পরিয়ে দিয়েছিলেন।
তিনি মিস ইউনিভার্স ২০১৬ -এ ভারতের প্রতিনিধিত্ব করেছিলেন। এই প্রতিযোগিতা ২০১৭ সালের ২৯শে জানুয়ারি ফিলিপাইনের মেট্রো ম্যানিলার পাসেতে মল অফ এশিয়া অ্যারেনায় অনুষ্ঠিত হয়েছিল। তিনি এখানে কোন স্থান পাননি।
এম খায়রুল হোসেন

এম খায়রুল হোসেন একজন বাংলাদেশী শিক্ষাবিদ যিনি ঢাকা বিশ্ববিদ্যালয়ের ফিন্যান্স বিভাগের অধ্যাপক। তিনি বাংলাদেশ সিকিউরিটিজ অ্যান্ড এক্সচেঞ্জ কমিশনের চেয়ারম্যান ছিলেন।
খায়রুল ১৯৭৮ সালে প্লেখানভ রাশিয়ান ইউনিভার্সিটি অফ ইকোনমিক্স থেকে স্নাতক ডিগ্রি এবং ১৯৭৯ সালে একই বিশ্ববিদ্যালয় থেকে মাস্টার্স ডিগ্রি অর্জন করেন। ১৯৮৩ সালে তিনি একই বিশ্ববিদ্যালয় থেকে পিএইচডি ডিগ্রি অর্জন করেন। ২০০০ সালে তিনি প্রেয়ারি ভিউ এ অ্যান্ড এম ইউনিভার্সিটি থেকে অর্থনীতিতে দ্বিতীয় পিএইচডি ডিগ্রি অর্জন করেন।
খায়রুল হোসেন ১৫ সেপ্টেম্বর ২০০৯ সাল থেকে বাংলাদেশের বিনিয়োগ কর্পোরেশনের চেয়ারম্যান হিসেবে দায়িত্ব পালন করছেন। তিনি ঢাকা বিশ্ববিদ্যালয়ের অর্থনীতি ও ব্যাংকিং বিভাগের সিলেকশন গ্রেড অধ্যাপক এবং চেয়ারপারসন।
২০১১ সালের বাংলাদেশের শেয়ার বাজার কেলেঙ্কারির পরে ঢাকা স্টক এক্সচেঞ্জে একটি তীব্র আর্থিক সংকট দেখা দেয়। এর পরিপ্রেক্ষিতে, সরকার বাজারে শৃঙ্খলা ফিরিয়ে আনতে ১৫ মে ২০১১ সালে তাকে বাংলাদেশ সিকিউরিটিজ অ্যান্ড এক্সচেঞ্জ কমিশনের চেয়ারম্যান হিসেবে নিয়োগ করে। তিনি জিয়াউল হক খন্দকারের স্থলাভিষিক্ত হন, যিনি ২০০৯ সাল থেকে এই পদে দায়িত্ব পালন করছিলেন।
খায়রুলের মেয়াদ ২০১৪ সালে শেষ হয় এবং পরবর্তীতে আরও চার বছর বৃদ্ধি করা হয়। তার মেয়াদ বৃদ্ধির জন্য বাংলাদেশ সিকিউরিটিজ অ্যান্ড এক্সচেঞ্জ কমিশন (সংশোধন) আইন ২০১২ সংশোধনের প্রয়োজন হয়। তার মেয়াদ শেষ হওয়ার পর আরও দুই বছর বৃদ্ধি করা হয়। অর্থমন্ত্রী আবুল মাল আবদুল মুহিত তার দ্বিতীয় মেয়াদ বৃদ্ধির বৈধতা নিয়ে কিছু প্রশ্ন উত্থাপন করেন। দ্য ডেইলি স্টার তার দ্বিতীয় মেয়াদ বৃদ্ধিকে অযৌক্তিক বলে অভিহিত করে, কারণ তার মেয়াদকে সফল বলা যায় না।
তার মেয়াদকালে, অতিরিক্ত সংখ্যক আইপিও অনুমোদন এবং অনুমোদিত কোম্পানিগুলোর শেয়ারের মূল্য কমার কারণে তার সমালোচনা করা হয়। ২০১৯ সালের আগস্টে, দুর্নীতি দমন কমিশন তার বিরুদ্ধে তদন্ত শুরু করে। তার বিরুদ্ধে আর্থিক অনিয়ম, অর্থপাচার এবং ঘুষ নিয়ে আইপিও অনুমোদনের অভিযোগ আনা হয়।
তিনি ঘুষ নিয়ে আইপিও অনুমোদন, আর্থিক অনিয়ম ও অর্থপাচারের অভিযোগের সম্মুখীন হন। ট্রান্সপারেন্সি ইন্টারন্যাশনাল বাংলাদেশের নির্বাহী পরিচালক তার পদত্যাগের দাবি জানান।
২০২০ সালের ১৪ মে, বাংলাদেশ সিকিউরিটিজ অ্যান্ড এক্সচেঞ্জ কমিশনের চেয়ারম্যান হিসেবে দীর্ঘস্থায়ী মেয়াদ পূরণ করে হোসেন তার দায়িত্ব থেকে অব্যাহতি লাভ করেন। তার স্থলাভিষিক্ত হন ঢাকা বিশ্ববিদ্যালয়ের অধ্যাপক শিবলী রুবাইয়াত-উল-ইসলাম।
রেসলম্যানিয়া ৪

রেসলম্যানিয়া একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে। এটি যা রেসলম্যানিয়া কালানুক্রমিকের অধীনে প্রচারিত চতুর্থ অনুষ্ঠান ছিল। এই অনুষ্ঠানটি ১৯৮৮ সালের ২৭শে মার্চ তারিখে মার্কিন যুক্তরাষ্ট্রের নিউ জার্সির অ্যাটলান্টিক সিটির ট্রাম্প প্লাজায় অনুষ্ঠিত হয়েছে।
এই অনুষ্ঠানে সর্বমোট ষোলোটি ম্যাচ অনুষ্ঠিত হয়েছে। এই অনুষ্ঠানের সর্বশেষ ম্যাচে রেন্ডি স্যাভেজ ডাব্লিউডাব্লিউএফ ওয়ার্ল্ড হেভিওয়েট চ্যাম্পিয়নশিপ ম্যাচে টেড ডিবিয়াসিকে পরাজিত করেছে। অন্যান্য শীর্ষস্থানীয় ম্যাচে, ডিমোলিশন ডাব্লিউডাব্লিউএফ ট্যাগ টিম চ্যাম্পিয়নশিপের জন্য আয়োজিত ট্যাগ টিম ম্যাচে স্ট্রাইক ফোর্সকে এবং ডাব্লিউডাব্লিউএফ আন্তঃমহাদেশীয় চ্যাম্পিয়নশিপ ম্যাচে ব্রুটাস বিফকেক দ্য হোঙ্কি টঙ্ক ম্যানকে ডিস্কোয়ালিফিকেশনের মাধ্যমে পরাজিত করেছে।
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।
রেসলম্যানিয়া হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, এটি পেশাদার কুস্তি ইতিহাসের দীর্ঘতম চলমান পেশাদার কুস্তি অনুষ্ঠান, যা সাধারণত প্রতি বছরের মার্চ অথবা এপ্রিল মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রয়্যাল রাম্বল, সামারস্ল্যাম এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এটি ডাব্লিউডাব্লিউই দ্বারা আয়োজিত পাঁচটি প্রধান অনুষ্ঠানের মধ্যে বৃহত্তম অনুষ্ঠান। এই অনুষ্ঠানটি ক্রীড়া বিনোদনের সুপার বোল হিসেবে অভিহিত করা হয়। অনেকটা সুপার বোলের মতো, শহরগুলো রেসলম্যানিয়া অনুষ্ঠানটি আয়োজন করার অধিকারের জন্য প্রস্তাব প্রদান করে। ১৯৮৫ সালের ৩১শে মার্চ তারিখে প্রথমবারের মতো রেসলম্যানিয়া অনুষ্ঠিত হয়েছে।
১৯৮৮ সালের এই অনুষ্ঠানটি রেসলম্যানিয়া কালানুক্রমিকের চতুর্থ অনুষ্ঠান ছিল, যা ২৭শে মার্চ তারিখে মার্কিন যুক্তরাষ্ট্রের নিউ জার্সির অ্যাটলান্টিক সিটির ট্রাম্প প্লাজায় আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবায় সম্প্রচার করা হয়েছে।
নীতা আম্বানি

নীতা মুকেশ আম্বানি (; জন্মনাম: নিতা দলাল; জন্ম: ১লা নভেম্বর ১৯৬৩) একজন ভারতীয় ব্যবসায়ী ও জনহিতৈষী। তিনি রিলায়েন্স ফাউন্ডেশন, ধীরুভাই আম্বানি ইন্টারন্যাশনাল স্কুলের চেয়ারপার্সন ও প্রতিষ্ঠাতা এবং রিলায়েন্স ইন্ডাস্ট্রিজের একজন পরিচালক। তিনি রিলায়েন্স ইন্ডাস্ট্রিজের চেয়ারম্যান ও ব্যবস্থাপনা পরিচালক মুকেশ আম্বানির স্ত্রী। আম্বানিরা বিশ্বের সবচেয়ে ধনী ব্যক্তিদের মধ্যে অন্যতম। এছাড়াও নীতা একজন শিল্প সংগ্রাহক এবং ইন্ডিয়ান প্রিমিয়ার লিগ এর দল মুম্বই ইন্ডিয়ান্সের মালিক।
২০১৬ সালে তিনি ইন্ডিয়া টুডে কর্তৃক "পঞ্চাশ উচ্চ এবং পরাক্রমশালী ভারতীয়" এবং ফোর্বসের "এশিয়ার সবচেয়ে প্রভাবশালী ব্যবসায়ী নেত্রী" তালিকায় একজন ছিলেন। তিনি ২০১৬ সালে প্রথম ভারতীয় মহিলা হিসেবে আন্তর্জাতিক অলিম্পিক কমিটির সদস্য হয়েছিলেন।
নীতা আম্বানি মুম্বই অ্যাকাডেমি অফ দ্য মুভিং ইমেজ-এর সহ-সভাপতি। ২০২৩ সালে তিনি মুম্বইতে নীতা মুকেশ আম্বানি কালচারাল সেন্টার চালু করেন।
নীতা আম্বানি ১৯৬৩ সালের ১ নভেম্বর মুম্বইয়ের একটি মধ্যবিত্ত গুজরাটি পরিবারে জন্মগ্রহণ করেন। তার পিতার নাম রবীন্দ্রভাই দালাল এবং মাতার নাম পূর্ণিমা দালাল। তিনি নরসি মঞ্জি কলেজ অফ কমার্স অ্যান্ড ইকোনমিক্স থেকে বাণিজ্যে স্নাতক ডিগ্রি সম্পন্ন করেন। তিনি অল্প বয়স থেকেই ভরতনাট্যম চর্চা শুরু করেন এবং একজন দক্ষ ভরতনাট্যম নৃত্যশিল্পী হয়ে ওঠেন।
নীতা আম্বানি ১৯৮৫ সালে মুকেশ আম্বানিকে বিয়ে করেন। তাদের ৩ জন সন্তান রয়েছে। ২ ছেলে আকাশ আম্বানি ও অনন্ত আম্বানি এবং ১ মেয়ে ইশা আম্বানি।
তৃণমূল খেলাধুলায় তার উদ্যোগের জন্য নীতা আম্বানি ভারতের রাষ্ট্রপতির কাছ থেকে 'রাষ্ট্রীয় খেল প্রোৎসাহন পুরস্কার ২০১৭' পেয়েছিলেন।
এছাড়াও তিনি টাইমস অফ ইন্ডিয়া কর্তৃক ভারতীয় ক্রীড়ার সেরা কর্পোরেট সমর্থক হিসেবে পুরস্কার পেয়েছিলেন।
মলদোভা জাতীয় মহিলা ফুটবল দল

মলদোভা জাতীয় মহিলা ফুটবল দল () মহিলাদের আন্তর্জাতিক ফুটবলে মলদোভার প্রতিনিধিত্ব করে। এই দলটি কখনও উয়েফা মহিলা চ্যাম্পিয়নশিপ বা ফিফা মহিলা বিশ্বকাপ প্রতিযোগিতায় উত্তীর্ণ হতে পারেনি।
দলটি কিশিনাউ, ওরহেই এবং তিরাসপোল সহ সারা দেশে বিভিন্ন স্থানে তাদের হোম গেম খেলে।
গেইল নিকোলে ডা সিলভা

গেইল নিকোলে ডা সিলভা (জন্ম ৬ই ফেব্রুয়ারি ১৯৯৩) হলেন একজন ভারতীয় মডেল এবং সৌন্দর্য প্রতিযোগিতার শিরোপাধারী, যিনি ফেমিনা মিস ইণ্ডিয়া ইউনাইটেড কন্টিনেন্ট ২০১৪ -এর খেতাব জিতেছেন এবং মিস ইউনাইটেড কন্টিনেন্টস ২০১৪ প্রতিযোগিতায় প্রথম রানার আপ হিসেবে স্থান পেয়েছেন। তিনি সেখানে মিস ইউনাইটেড কন্টিনেন্ট ২০১৪-এ সেরা জাতীয় পোশাক এবং মিস ফটোজেনিক সহ দুটি বিশেষ পুরস্কার জিতেছেন। তাঁর জাতীয় পোশাক ডিজাইন করেছিলেন আন্তর্জাতিকভাবে প্রশংসিত ফ্যাশন ডিজাইনার এবং সৌন্দর্য প্রতিযোগিতার পরামর্শদাতা মেলভিন নরোনহা, যিনি তাঁর পরামর্শদাতাও ছিলেন।
গেইল নিকোলে ডা সিলভা একটি গোয়ান ক্যাথলিক পরিবারে জন্মগ্রহণ করেন। তিনি সেন্ট পিয়াস এক্স কনভেন্ট হাই স্কুলে গিয়েছিলেন। তিনি গোয়ার পানাজিতে অবস্থিত ডেম্পো কলেজ অফ কমার্স অ্যাণ্ড ইকোনমিক্স থেকে স্নাতক হন।
তিনি ফেমিনা মিস ইউনাইটেড কন্টিনেন্ট ২০১৪ প্রতিযোগিতার বিজয়ী ছিলেন। তিনি ফেমিনা মিস টাইমলেস বিউটির মুকুটও পেয়েছিলেন। আন্তর্জাতিক সৌন্দর্য প্রতিযোগিতার পরামর্শদাতা মেলভিন নরোনহা তাঁর উপদেষ্টা ছিলেন।
তিনি মিস ইউনাইটেড কন্টিনেন্টস ২০১৪-এ ভারতের প্রতিনিধিত্ব করেছিলেন এবং সেখানে প্রথম রানার আপ হয়েছিলেন। তিনি প্রতিযোগিতায় মিস ফটোজেনিক এবং বেস্ট ইন ন্যাশনাল কস্টিউম সহ দুটি বিশেষ পুরস্কার জিতেছেন। তাঁর জাতীয় পোশাক ডিজাইন করেছিলেন আন্তর্জাতিকভাবে প্রশংসিত ফ্যাশন ডিজাইনার এবং সৌন্দর্য প্রতিযোগিতার পরামর্শদাতা মেলভিন নরোনহা।
তিনি ফেমিনা মিস ইণ্ডিয়া ২০১৩ এর শীর্ষ ১০ ফাইনালিস্টদের একজন ছিলেন, তবে তিনি মুকুট জিততে পারেননি। পরে তিনি আন্তর্জাতিকভাবে প্রশংসিত ফ্যাশন ডিজাইনার এবং সৌন্দর্য প্রতিযোগিতার পরামর্শদাতা মেলভিন নরোনহার সাথে প্রশিক্ষণ নেন এবং ফেমিনা মিস ইণ্ডিয়া ২০১৪ এ জিতেছিলেন।
তিনি ফেমিনা মিস ইণ্ডিয়া গোয়া ২০১৩ এর মুকুট পেয়েছিলেন। তিনি প্রতিযোগিতায় পণ্ড'স ফেমিনা মিস গ্লোয়িং স্কিন খেতাবও জিতেছেন।
এশীয়বিদ্যা

এশীয়বিদ্যা ("") হলো উত্তর আমেরিকা ও অস্ট্রেলিয়াতে ব্যবহৃত শব্দ যা ইউরোপে প্রাচ্যবিদ্যা নামে পরিচিত। এটি এশীয়  জনগণ, তাদের সংস্কৃতি, ভাষা, ইতিহাস ও রাজনীতির সাথে সম্পর্কিত। এটি এশীয় ঐতিহ্যগত ও সমসাময়িক সমাজে রাজনৈতিক, সাংস্কৃতিক ও অর্থনৈতিক শিক্ষার বিষয়ে সমাজবিজ্ঞান,
ইতিহাস,  সাংস্কৃতিক নৃবিজ্ঞান এবং অনেক শাখার দিকগুলিকে একত্রিত করে। এটি কিছু বিশ্ববিদ্যালয়ে স্নাতকোত্তর শিক্ষার ক্ষেত্র তৈরি করে।
এটি আঞ্চলিকবিদ্যার শাখা, এবং অনেক পশ্চিমা বিশ্ববিদ্যালয় এশীয় ও আফ্রিকীয় বিদ্যাগুলিকে লন্ডনের শোয়াশ-এর মতো অনুষদ বা প্রতিষ্ঠানে একত্রিত করে। একইভাবে এটি প্রায়শই ইসলামীবিদ্যার সাথে একত্রিত হয়। পশ্চিমের শৃঙ্খলার ইতিহাস প্রাচ্যবিদ্যার অধীনস্থ।
নিন্মলিখিতভাবে এশীয়বিদ্যার শাখাসমূহ উল্লেখ করা হলো:
মনোরঞ্জন তালুকদার

মনোরঞ্জন তালুকদার (জন্ম ২১ ফেব্রুয়ারি ১৯৫৪) আসামের একজন ভারতীয় রাজনীতিবিদ যিনি বর্তমানে ভারতের কমিউনিস্ট পার্টি (মার্কসবাদী) এর সদস্য হিসাবে ২০২১ সাল থেকে সোরভোগ নির্বাচনী এলাকার প্রতিনিধিত্বকারী আসাম বিধানসভার সদস্য হিসাবে দায়িত্ব পালন করছেন।
আম্মাচি পানাপিল্লাই আম্মা

আম্মাচি পানাপিল্লাই আম্মা হল ত্রিবাঙ্কুরের শাসক মহারাজের সহধর্মিণীর উপাধি, ত্রিবাঙ্কুর রাজপরিবারের অন্যান্য খেতাবধারী পুরুষ সদস্যদের এমন উপাধি থাকত।
উপাধিটির আক্ষরিক অনুবাদ হল 'সঙ্গী', কারণ পূর্বে ত্রিবাঙ্কুরে মাতৃতান্ত্রিক ব্যবস্থা বিদ্যমান ছিল, সেই অনুসারে, মহারাজার বোনকে বলা হতো মহারানি, তাঁর স্ত্রীকে বলা হতো না। এইভাবে স্ত্রী, যিনি রাজকীয় বংশের ছিলেন না, তিনি আম্মাচি পানাপিল্লাই আম্মা উপাধি গ্রহণ করেন।
আম্মাচিরা বেশিরভাগই ছিলেন অভিজাত নায়ার পরিবার থেকে। মহারাজারা এই নারীদের বিয়ে করেছিলেন সম্বন্ধম নিয়মের বিবাহের মাধ্যমে, এই নিয়মটি "পাট্টুম পরিবত্তাভুম" নামে পরিচিত।
ত্রিবাঙ্কুরের (বর্তমান দক্ষিণ কেরালা) মহারাজারা খ্রিস্টীয় ১৪ শতকের দিকে দেশে প্রচলিত মাতৃ-তান্ত্রিক প্রথা এবং উত্তরাধিকার গ্রহণ করেছিলেন। তদনুসারে, একজন রাজা মারা গেলে, তার ভাগ্নে (বোনের ছেলে) পরবর্তী শাসক হবে।
যে পরিবারের মহিলার সঙ্গে মহারাজাদের বিয়ে হত তারা আম্মাভিদু নামে পরিচিত ছিল। এটা বিশ্বাস করা হয় যে তৎকালীন ত্রিবাঙ্কুরের রাজা, মহারাজা শ্রী কার্তিকা থিরুনাল ধর্মরাজ যখন পদ্মনাভপুরম থেকে তিরুবনন্তপুরমে রাজধানী স্থানান্তরিত করেন, তখন তিনি তাঁর চার স্ত্রীকে সঙ্গে নিয়ে এসেছিলেন। স্ত্রীরা ভাদাসেরি, নাগেরকোয়েল, অরুমানা এবং তিরুভাত্তার নামক স্থানের বাসিন্দা ছিলেন। আম্মাভিদু (আম্মাচিদের পৈতৃক বাড়ি) নামে পরিচিত নতুন বাড়িগুলি নতুন রাজধানীতে নির্মিত হয়েছিল এবং তাদের নাম দেওয়া হয়েছিল অরুমানা আম্মাভিদু, ভাদাসেরি আম্মাভিদু, নাগেরকোয়েল আম্মাভিদু, তিরুভাত্তার আম্মাভিদু। মহারাজা একটি নিয়মও চালু করেছিলেন যে সমস্ত রাজকীয় পুরুষ সদস্যদের শুধুমাত্র উপরে উল্লিখিত চারটি আম্মাভিদুর মধ্যে থেকে বিয়ে করতে হবে। এটি আম্মাচিদের পাশাপাশি তাদের ঘরবাড়িকে সামাজিক গুরুত্ব দিয়েছে।
ত্রিবাঙ্কুরের রাজারা ঐতিহ্যগতভাবে আম্মাভিদু থেকে স্ত্রী গ্রহণ করতেন এবং স্ত্রীদের "আম্মাচি" বলা হত, তাঁরা অতিরিক্ত উপাধি পেতেন পানাপিল্লাই "আম্মা"। যদি আম্মাভিদুর বাইরের অন্য কোনও মহিলাকে রাজা বিয়ে করতেন, তবে তাঁকে প্রথমে আম্মাভিদুদের একজনের কাছে দত্তক দেওয়া হবে এবং তারপরে রাজার সাথে বিবাহ হবে। মহারাজা স্বাথি থিরুনাল, মহারাজা আয়িলিয়াম থিরুনাল এবং মহারাজা মুলাম থিরুনালের বিবাহের ক্ষেত্রে এই ঘটনা ঘটেছিল।</link>
যদিও আম্মাচি এবং তাঁর সন্তানদের উচ্চ সামাজিক সম্মানে রাখা হয়েছিল, কিন্তু তাঁদের কোন রাজকীয় উপাধি বা কোন রাজনৈতিক ক্ষমতা ছিল না। তাঁরা বহিরাগত ছিলেন এবং তাঁদের স্বামী ও তাঁর পরিবারের থেকে নিকৃষ্ট বলে বিবেচিত হতেন। অন্য রাজকীয় সদস্যদের সাথে তাঁদের কোন যোগাযোগ ছিল না। আম্মাচিদের তাঁদের রাজকীয় স্বামী বা স্ত্রীদের সাথে প্রকাশ্যে দেখা যাওয়ার নিয়ম ছিল না; তাঁরা একই গাড়িতে ভ্রমণ করতে পারতেন না। যদি কখনো তাঁরা মহারাজার সাথে ভ্রমণ করতেন তবে তাঁদের মহারাজার বিপরীতে বসতে হত, তাঁদের পাশে কখনই নয়। মহারাজারা তাঁদের সহধর্মিণীদের রান্না করা কোনো খাবার গ্রহণ করতেন না এবং রাজকীয় সদস্যদের সাথে তাঁদের সঙ্গীদের খাবার গ্রহণের অনুমতি ছিল না। সময় পরিবর্তনের সাথে সাথে বিধিনিষেধও হ্রাস পেয়েছে।
রেভারেণ্ড স্যামুয়েল মেটার ১৯ শতকে ত্রিবাঙ্কুরের আম্মাচিদের অবস্থান সম্পর্কে নিম্নলিখিতগুলি পর্যবেক্ষণ করেছিলেন:
এই সমস্ত সীমাবদ্ধতা থাকা সত্ত্বেও, ঐতিহাসিকরা উল্লেখ করেছেন যে আম্মাচিরা জমি এবং অন্যান্য সম্পত্তির কর ছাড়, আরামদায়ক জীবনযাপনের ব্যবস্থা এবং অন্যান্য সম্মানের মতো বস্তুগত সুবিধা দিয়ে ক্ষতিপূরণ পেতেন।
রণজিৎ কুমার দাস

রণজিৎ কুমার দাস (জন্ম ১ ডিসেম্বর ১৯৬৫) আসামের একজন ভারতীয় রাজনীতিবিদ এবং সাংবাদিক যিনি ২০২১ সাল থেকে হিমন্ত বিশ্ব শর্মা মন্ত্রণালয়ে আসাম সরকারের পঞ্চায়েত এবং গ্রামীণ উন্নয়ন, খাদ্য ও নাগরিক সরবরাহ এবং ভোক্তা বিষয়ক মন্ত্রী হিসেবে দায়িত্ব পালন করছেন। তিনি ২০২১ সাল থেকে পাতাচারকুচি এবং ২০১১ থেকে ২০২১ সাল পর্যন্ত সরভোগ প্রতিনিধিত্বকারী ভারতীয় জনতা পার্টির আসাম বিধানসভার সদস্য। তিনি ২০১৬ থেকে ২০১৭ সাল পর্যন্ত আসাম বিধানসভার স্পিকার হিসেবে নির্বাচিত হন। তিনি ১৯৯২ সালে বিজেপির সদস্য হন। ২০১১ থেকে ২০১৬ সাল পর্যন্ত তিনি আসাম বিধানসভায় বিজেপির উপনেতা ছিলেন। তিনি ২০১৬ থেকে ২০২১ সাল পর্যন্ত বিজেপি আসাম রাজ্য ইউনিটের সভাপতি হিসেবে দায়িত্ব পালন করেন।
ইসমাইল হুসেন

ইসমাইল হোসেন (১ এপ্রিল ১৯৫০ - ২৪ এপ্রিল ২০১৫) একজন ভারতীয় রাজনীতিবিদ ছিলেন যিনি ভারতীয় জাতীয় কংগ্রেস পার্টির হয়ে বড়পেটা প্রতিনিধিত্বকারী ভারতীয় সংসদের সদস্য ছিলেন।
কুমার দীপক দাস

কুমার দীপক দাস, আসাম গণ পরিষদ দলের একজন রাজনীতিবিদ, ভারতের সংসদ সদস্য যিনি সংসদের উচ্চকক্ষ রাজ্যসভায় আসামের প্রতিনিধিত্ব করেন। ১৯৮৫ সালে বিধায়ক হিসেবে শেষ মেয়াদে তিনি সাংস্কৃতিক বিষয়ক প্রতিমন্ত্রী হিসেবে দায়িত্ব পালন করেন। তিনি একজন লেখক, গায়ক এবং অভিনেতা।
তিনি ১৯৫৮ সালে আসামের চিরাং জেলার একটি ছোট শহর বিজনিতে রমণী মোহন দাস এবং গঙ্গা প্রিয়া দাসের কাছে জন্মগ্রহণ করেন। তিনি বিজনী বান্ধব উচ্চ বিদ্যালয় থেকে তার স্কুল শেষ করেন। তিনি গুয়াহাটির আর্য কলেজ থেকে +২ করেছেন। তিনি বড়পেটা (তাঁর নির্বাচনী এলাকা) মাধব চৌধুরী কলেজ থেকে বিজ্ঞানে স্নাতক ডিগ্রি অর্জন করেন। তিনি গৌহাটি বিশ্ববিদ্যালয় থেকে এলএলবি সম্পন্ন করেন। তিনি মহানগরের কণ্ঠস্বর, মাহুর পারে-পারে ( ডিমাসা সংস্কৃতির উপর ভিত্তি করে), জীবনীর মাধুরী, বিভীন্ন দিনার চিন্তা, ভিক্ষুওয়ার চোকা তোরুওয়ালের মতো অনেক বই লিখেছেন।
তার সর্বশেষ লেখার মধ্যে রয়েছে "নির্ভীক গণতন্ত্রী: হেম বড়ুয়া" এবং "একজন প্রবল দেশপ্রেমিক: দীনেশ গোস্বামী" । তার সাম্প্রতিক বইটি ভারতের উপ-রাষ্ট্রপতি মোহাম্মদ হামিদ আনসারি প্রকাশ করেছেন। তাঁর বই "ফিয়ারলেস ডেমোক্র্যাট: হেম বড়ুয়া" তাঁর সময়ে হেম বড়ুয়ার বক্তৃতার সংকলন। তার ফরোয়ার্ড নোটে, মিঃ দাস বলেছেন যে এই বইটি ভারতের যুবকদের জাতিকে সেবা করার পথের দিকে পরিচালিত করতে সাহায্য করবে। একজন রাজনীতিবিদ না হয়ে তিনি নিজেকে একজন সমাজকর্মীর কাছে স্বীকার করেন যিনি মানুষের জন্য কাজ করতে ভালবাসেন।
তিনি অসমীয়া সাহিত্যের একজন বিষয় শিক্ষিকা শ্রীমতি গীতিমা লেখারু দাসের সাথে বিবাহ বন্ধনে আবদ্ধ হন। তিনি ১৯৯৬ সালে আসাম স্টেট ফিল্ম ফাইন্যান্স, গুয়াহাটির চেয়ারম্যান হিসেবেও দায়িত্ব পালন করেন। সংসদের উচ্চকক্ষের সংসদ সদস্য হিসাবে তার মেয়াদকালে, তিনি অন্যান্য সদস্যদের মধ্যে রেকর্ডে ১৬ ঘন্টা এবং ৫৩ মিনিটের সর্বাধিক স্থায়ী সংখ্যক প্রশ্নের রেকর্ড রাখেন। তাঁর মেয়াদে তাঁর দেখানো সাহসিকতার জন্য তাঁর শুভাকাঙ্ক্ষীরা তাঁকে "বীর পুরুষ" উপাধি দিয়েছেন।
আবদুর রহিম আহমেদ

আবদুর রহিম আহমেদ একজন ভারতীয় রাজনীতিবিদ। তিনি ভারতীয় জাতীয় কংগ্রেসের সদস্য হিসাবে ২০২১ সালের আসাম বিধানসভা নির্বাচনে বড়পেটা থেকে আসাম বিধানসভায় নির্বাচিত হন।
নিষ্ঠা জৈন

নিষ্ঠা জৈন (জন্ম ২১শে জুন ১৯৬৫) হলেন একজন ভারতীয় চলচ্চিত্র পরিচালক এবং প্রযোজক যিনি তাঁর "গুলাবি গ্যাং" (২০১২), "লক্ষ্মী অ্যাণ্ড মি" (২০০৭), এবং "সিটি অফ ফটোস" (২০০৪)-এর মতো তথ্যমূলক চলচ্চিত্রগুলির জন্য সবচেয়ে বেশি পরিচিত। তাঁর চলচ্চিত্র লিঙ্গ, বর্ণ এবং শ্রেণির ছেদবিন্দুতে জীবিত অভিজ্ঞতাকে প্রশ্ন করে। তারা ব্যক্তির মধ্যে রাজনীতি অন্বেষণ করে এবং বিশেষাধিকারের প্রক্রিয়া উন্মোচন করে। তথ্যমূলক চলচ্চিত্র ছাড়াও, তিনি বর্ণনামূলক ([https://www.nishthajainfilms.com/saboot-proof সাবুত / "প্রুফ"<nowiki> [২০১৯]</nowiki>] ) এবং ভার্চুয়াল বাস্তবতা ("সাবমার্জড " [https://www.nishthajainfilms.com/submerged <nowiki>[২০১৬]</nowiki>]) সহ বিভিন্ন মঞ্চ জুড়ে কাজ করছেন।
নতুন দিল্লির জামিয়া মিলিয়া ইসলামিয়ার এ জে কে গণযোগাযোগ গবেষণা কেন্দ্রে তাঁর প্রশিক্ষণ শুরু হয়। এরপর তিনি ভিডিও সংবাদ পত্র নিউজট্র্যাক এবং আই উইটনেস-এর সম্পাদক ও সংবাদদাতা হিসেবে কাজ করেন। এর পরে, তিনি ভারতীয় চলচ্চিত্র ও দূরদর্শন সংস্থানে পড়াশোনা করেন এবং চলচ্চিত্র পরিচালনায় বিশেষজ্ঞ হন।
নিষ্ঠা জৈন আইডিএফএ, জেডএফএফ, সিনেমা ভেরিটে এবং আইডিএসএফএফকে -তে জুরি হিসেবে কাজ করেছেন। তিনি স্ট্যানফোর্ড, এনওয়াইইউ, ওয়েলেসলি কলেজ, ইউসিএসবি, নর্থওয়েস্টার্ন ইউনিভার্সিটি, ইউটি অস্টিন, কেমব্রিজ ইউনিভার্সিটি, ইউনিভার্সিটি অফ লন্ডন, সেন্ট অ্যাণ্ড্রুস ইউনিভার্সিটি, হাইডেলবার্গ, ডেনিশ ফিল্ম স্কুল, এফটিআইআই পুনে, সত্যজিৎ রায় ফিল্ম অ্যাণ্ড টিভি ইনস্টিটিউটে ভারত সহ আন্তর্জাতিকভাবে অসংখ্য বিশ্ববিদ্যালয়ে বক্তৃতা দিয়েছেন এবং মাস্টার ক্লাস নিয়েছেন।
তাঁর চলচ্চিত্রগুলি বেশ কয়েকটি আন্তর্জাতিক পুরস্কার পেয়েছে এবং আন্তর্জাতিক চলচ্চিত্র উৎসবে ব্যাপকভাবে প্রদর্শিত হয়েছে, আন্তর্জাতিক টিভি নেটওয়ার্কগুলিতে সম্প্রচারিত হয়েছে এবং ভারত ও বিদেশের স্কুল ও কলেজগুলিতে নিয়মিত দেখানো হয়েছে। তিনি একজন চিকেন অ্যাণ্ড এগ পুরস্কার বিজয়ী (২০২০); একাডেমি অফ মোশন পিকচার্স অ্যাণ্ড সায়েন্সেস (এএমপিএএস) এর সদস্য ; ফিল্ম ইণ্ডিপেণ্ডেন্ট গ্লোবাল মিডিয়া মেকার ফেলো (২০১৯ - ২০); এবং ফুলব্রাইট-নেহেরু একাডেমিক এবং প্রফেশনাল এক্সিলেন্স ফেলোশিপ (২০১৯) এর প্রাপক।
বীথিকা দেব

বীথিকা দেব একজন ভারতীয় রাজনীতিবিদ। তিনি ভারতীয় জাতীয় কংগ্রেসের সদস্য হিসেবে শিলচর থেকে আসাম বিধানসভায় নির্বাচিত হন। তার স্বামী সন্তোষ মোহন দেব ভারতের একজন ক্যাবিনেট মন্ত্রী ছিলেন।
কে সরস্বতী আম্মা

কে সরস্বতী আম্মা (১৪ই এপ্রিল ১৯১৯ - ২৬শে ডিসেম্বর ১৯৭৫) একজন মালয়ালম নারীবাদী লেখিকা ছিলেন যাঁর ছোট গল্পগুলি বেশ কয়েকটি আমেরিকান গ্রন্থে অনুবাদিত হয়ে সংকলিত হয়েছে। সমালোচক জ্যান্সি জেমসের মতে, "কেরালার নারীদের লেখার পুরো ইতিহাসে, নারী প্রতিভাকে ইচ্ছাকৃতভাবে অবহেলার সবচেয়ে দুঃখজনক ঘটনা হলেন সরস্বতী আম্মা।"
কে সরস্বতী আম্মার প্রথম ছোটগল্পটি ১৯৩৮ সালে প্রকাশিত হয়েছিল, তারপরে তাঁর ১২টি ছোটগল্প, একটি উপন্যাস এবং একটি নাটক প্রকাশিত হয়েছে। ১৯৫৮ সালে, "পুরুষমরিল্লাথা লোকম" নামে একটি প্রবন্ধের বই প্রকাশিত হয়েছিল। সেই সময়ে তাঁকে 'পুরুষ বিদ্বেষী' বলে ডাকা হয়েছিল, কিন্তু পরে নারীবাদী পণ্ডিতরা তাঁকে স্বীকৃতি দিয়েছেন।
ইণ্ডিয়ান জার্নাল অফ জেণ্ডার স্টাডিজে, জে দেবিকা তাঁর 'বিয়ণ্ড কুলীন অ্যাণ্ড কুলটা: দ্য ক্রিটিক অফ জেণ্ডার ডিফারেন্স ইন দ্য রাইটিংস অফ কে সরস্বতী আম্মা' এই শিরোনামের নিবন্ধে, কে সরস্বতী আম্মার লেখাগুলি পুনরায় পাঠ করেন। কে সরস্বতী আম্মাকে তিনি বর্ণনা করেছেন "একজন লেখক যিনি মালয়ালী সাহিত্য মহাবিশ্বের মধ্যে প্রান্তিক এবং একজন সংশোধনাতীত মানব-বিদ্বেষী হিসাবে চিহ্নিত।" দেবিকা তাঁর গবেষণাপত্রটিকে "২০ শতকের প্রথম দিকের মালয়ালী জনসমাবেশে আধুনিক লিঙ্গ নিয়ে বিতর্কে গৃহীত অবস্থানের সাথে জড়িত থাকার জন্য তাঁর লেখা পড়ার প্রচেষ্টা" বলে মনে করেন।
সরস্বতী আম্মার কথাসাহিত্যের একটি বাছাই, যার কিছু অংশ ইংরেজিতে অনুবাদ করা হয়েছে, সেটি "স্টোরিজ ফ্রম এ ফরগটেন ফেমিনিস্ট" শিরোনামে প্রকাশিত হয়েছিল। মুখবন্ধে, জ্যান্সি জেমস বলেছেন, "গল্পগুলিতে তিনি পুরুষদের সম্পর্কে এবং প্রেম সম্পর্কে মহিলাদের বিভ্রমকে ভেঙে দিয়েছিলেন এবং পুরুষতন্ত্র ও ঐতিহ্যকে তিক্তভাবে আক্রমণ করেছিলেন, তাঁকে একজন কঠোর নারীবাদী হওয়ার খ্যাতি প্রদান করেছিলেন।"
উপন্যাস
নাটক
ছোট গল্প
প্রবন্ধ সংগ্রহ
মরণোত্তর প্রকাশিত
মালবিকা সেন

মালবিকা সেন (জন্ম ২৭শে আগস্ট ১৯৬৭) একজন ভারতীয় শাস্ত্রীয় নৃত্যশিল্পী, গায়ক এবং অভিনেত্রী।
মালবিকা সেন একজন প্রশিক্ষিত ভরতনাট্যম এবং কুচিপুড়ি নৃত্যশিল্পী। তিনি শ্রীময়ী ভেঙ্কটের কাছ থেকে কুচিপুড়িতে এবং থাঙ্কমনি কুট্টির কাছ থেকে ভরতনাট্যমে তাঁর আনুষ্ঠানিক প্রশিক্ষণ গ্রহণ করেন। তিনি ইণ্ডিয়ান কাউন্সিল ফর কালচারাল রিলেশনস (আইসিসিআর)-এ ভরতনাট্যম এবং কুচিপুড়ির তালিকাভুক্ত একক শিল্পী। তিনি স্বাতন্ত্র্যের সাথে ভারতে এবং বিদেশে প্রায় সমস্ত প্রধান মঞ্চে সরাসরি নৃত্য পরিবেশন করেছেন। তিনি "কলামণ্ডলম" নৃত্য গোষ্ঠীর একজন বরিষ্ঠ সদস্যও।
এছাড়াও তিনি চামেলী সরকার এবং রমা বসুর নির্দেশনায় উত্তর ভারতীয় শাস্ত্রীয় কণ্ঠ সঙ্গীত এবং নজরুল গীতিতে একজন প্রশিক্ষিত গায়িকা। তাঁর কিছু কাজের মধ্যে রয়েছে "লাগ জা গলে", "না জিও না", "মেরি জান" এবং "এতো বড়ো আকাশ"। ভাগশেষ (২০১৮) এর "কে বলে" গানেও তিনি তাঁর কণ্ঠ দিয়েছেন।
এছাড়াও, তিনি অনেক বাংলা চলচ্চিত্র এবং টিভি সোপ অপেরাতেও অভিনয় করেছেন।
ভগৎ বেণী

ভগৎ বেণী (, উচ্চারণ: ) হলেন পনেরজন সন্ত ও সুফির একজন, যাদের শিক্ষা গুরু গ্রন্থ সাহিবে অন্তর্ভুক্ত রয়েছে। এমনটি বিশ্বাস করা হয় যে তিনি তার বেশিরভাগ সময় প্রার্থনা এবং ধ্যানে কাটিয়েছেন; যিনি ধ্যান এবং প্রার্থনার সময় প্রায়শই পরিবারের প্রয়োজনগুলোকে অবহেলা করতেন।
ভগৎ বেণীর জন্মের সঠিক তারিখ ও স্থান সম্পর্কে কিছুই জানা যায় না। এতসব অনিশ্চয়তার মধ্যেও তাকে গুরু নানকের সমসাময়িক বলা যেতে পারে। মনে করা হয় পনেরো শতকের মাঝামাঝি থেকে ষোড়শ শতকের মাঝামাঝি সময়ে বেণী এই পৃথিবীতে বাস করেছিলেন। তিনি ছিলেন অত্যন্ত নম্র স্বভাবের একজন সুশিক্ষিত পণ্ডিত। তিনি সত্য গুরুর সেবা করার জন্য সর্বদা প্রস্তুত ছিলেন যা তাকে প্রকৃত সান্ত্বনা প্রদান করেছিল:
"প্রিয়তম! তুমি ছাড়া আমার আর কেউ নেই। 
আমি আর কিছুই ভালোবাসি না; 
তোমার কৃপাতেই আমার আনন্দ।" - শ্রী গুরু গ্রন্থ সাহিব-৬১।
ভগৎ সাধনা

ভগৎ সাধনা, যাকে সাধনা কাসাইও বলা হয়, হলেন একজন উত্তর ভারতীয় কবি, সাধক, রহস্যবাদী এবং ভক্তদের একজন যাদের স্তোত্র গুরু গ্রন্থ সাহিবে অন্তর্ভুক্ত রয়েছে। তিনি শিখ এবং রবিদাসিয়াদের মধ্যে পাঞ্জাব অঞ্চলে সম্মানিত, তার ভক্তিমূলক স্তবটি বেশিরভাগ প্রচারকদের দ্বারা ব্যাপকভাবে উদ্ধৃত হয়েছে। রাগ বিলাবলে রচিত তার একটি স্তোত্র আদিগ্রন্থ সাহিবে রয়েছে।""
ভগৎ সাধনার অনুসারীদের "সাধনাপন্থী" বলা হয়। তার একমাত্র স্মারক হল সিরহিন্দের একটি মসজিদ, যেখানে তিনি মারা যান।
দিলীপ কুমার পাল

দিলীপ কুমার পাল (জন্ম ১৯ মার্চ ১৯৫৬ শিলচর, আসাম) হলেন একজন ভারতীয় রাজনীতিবিদ এবং তিনি ভারতীয় জনতা পার্টির নেতা ছিলেন যিনি শিলচর কেন্দ্র থেকে দুইবার বিধানসভায় নির্বাচিত হয়েছেন। একবার উপনির্বাচনে কংগ্রেস নেতা অরুণ মজুমদারের বিরুদ্ধে এবং আরেকবার প্রবীণ কংগ্রেস নেতা বীথিকা দেবের বিরুদ্ধে প্রাক্তন কেন্দ্রীয় মন্ত্রী সন্তোষ মোহন দেবের স্ত্রী। কিন্তু তিনি ২০২০-২১ সালে দলের মধ্যে কিছু বিতর্কিত বিষয় নিয়ে বিজেপি ছেড়েছিলেন।
দীপায়ন চক্রবর্তী

দীপায়ন চক্রবর্তী একজন ভারতীয় রাজনীতিবিদ। তিনি ভারতীয় জনতা পার্টির সদস্য। তিনি ২০২১ সালের আসাম বিধানসভা নির্বাচনে শিলচর আসন থেকে আসাম বিধানসভায় নির্বাচিত হয়েছিলেন।
ভীমানন্দ তাঁতী

ভীমানন্দ তাঁতী (জন্ম ) আসাম রাজ্যের একজন ভারতীয় রাজনীতিবিদ। তিনি আসাম বিধানসভার প্রাক্তন সদস্য এবং বিধানসভার প্রাক্তন ডেপুটি স্পিকার।
তাঁতী মৃত ওথারা তাঁতির ছেলে। তিনি ১৯৭২ সালে গৌহাটি বিশ্ববিদ্যালয়, দারাং কলেজ তেজপুর থেকে বিএ করেছেন।
তাঁতি ১৯৯৬ সালে রাঙ্গাপাড়া আসনে ভারতীয় জাতীয় কংগ্রেসের প্রার্থী ছিলেন। তিনি ৩২,৫৫৫ ভোট পেয়েছেন, মোট ভোটের ৪৭.৬৭%। তিনি তার নিকটতম প্রতিপক্ষকে ১৪,১৯৫ ভোটে পরাজিত করেন এবং রাঙ্গাপাড়ার আসাম বিধানসভার সদস্য হন, গোলোক রবজানশীর স্থলাভিষিক্ত হন।
২০০১ আসাম বিধানসভা নির্বাচনে, তাঁতি ৪০,০৪৩ ভোট পান, মোট ভোটের ৫১.২৮% এবং তিনি তার নিকটতম প্রতিপক্ষকে ২২,৫৭৯ ভোটে পরাজিত করেন।
২০০৬ সালের আসাম বিধানসভা নির্বাচনে তাঁতি আবার রাঙ্গাপাড়ার জন্য ভারতীয় জাতীয় কংগ্রেসের প্রার্থী ছিলেন। তিনি ৩১,০৬৫ ভোট পেয়ে দ্বিতীয় স্থানে রয়েছেন এবং বিজেপি প্রার্থী অভিজিৎ হাজারিকার কাছে হেরেছেন।
২০০৯ সালে, বর্তমান এজিপি বিধায়ক জোসেফ টপ্পো লোকসভায় নির্বাচিত হন যা ঢেকিয়াজুলিতে একটি উপনির্বাচন শুরু করে। তাঁতি এই আসনের জন্য ভারতীয় জাতীয় কংগ্রেসের প্রার্থী ছিলেন এবং তার নিকটতম প্রতিদ্বন্দ্বীকে ২১,০০৯ ভোটে পরাজিত করেছিলেন।
ঢেকিয়াজুলিতে পুনঃনির্বাচনের পরিবর্তে, ২০১১ সালের আসাম বিধানসভা নির্বাচনে তাঁতি পরিবর্তে রাঙ্গাপাড়া আসন চেয়েছিলেন। তিনি ৪০,৩৬৪ ভোট পান, মোট ভোটের ৪০.৩২% এবং তিনি আবার রাঙ্গাপাড়া থেকে আসাম বিধানসভার সদস্য হন। ৬ জুন ২০১১-এ, তাঁতি আসাম বিধানসভার ডেপুটি স্পিকার হিসাবে বিনা প্রতিদ্বন্দ্বিতায় নির্বাচিত হন। কংগ্রেস থেকে ৬টি এবং বিরোধী দল থেকে কেউই মনোনয়ন পাননি।
2016 আসাম বিধানসভা নির্বাচনে, তাঁতি পুনরায় নির্বাচন চেয়েছিলেন। তিনি পেয়েছেন 28606 ভোট, মোট ভোটের 24.35%। তিনি বিজেপি প্রার্থী পল্লব লোচন দাসের কাছে 22991 ভোটে হেরেছেন।
আন্তর্জাতিক মানবাধিকার ইনস্টিটিউট

আন্তর্জাতিক মানবাধিকার ইনস্টিটিউট (ফরাসি: "Institut international des droits de l'homme," IIDH) ফ্রান্সের স্ট্রাসবার্গে অবস্থিত ফরাসি স্থানীয় আইনের অধীনে একটি সমিতি। এটি বিশ্বব্যাপী প্রায় ৩০০ সদস্য (ব্যক্তিগত এবং সমষ্টিগত) অন্তর্ভুক্ত করেছে, যার মধ্যে বিশ্ববিদ্যালয়, গবেষক এবং মানবাধিকার অনুশীলনকারীরা রয়েছে৷
আইআইডিএইচ রেনে ক্যাসিন দ্বারা প্রতিষ্ঠিত হয়েছিল, যিনি ১৯৬৮ সালে নোবেল শান্তি পুরস্কার জিতেছিলেন। ক্যাসিন স্ট্রাসবার্গে মানবাধিকারের আন্তর্জাতিক ইনস্টিটিউট তৈরির জন্য পুরস্কারের অর্থ দান করেছিলেন। ২০১১ সাল থেকে সংগঠনটির সভাপতির দায়িত্ব পালন করছেন জিন-পল কস্তা।
IIHR জাতিসংঘের একটি স্বীকৃত অংশীদার এবং জাতিসংঘের অর্থনৈতিক ও সামাজিক কাউন্সিল (ECOSOC) এবং UNESCO এর সাথে পরামর্শমূলক মর্যাদা রয়েছে। এটি ইউরোপের কাউন্সিল, অর্গানাইজেশন ফর সিকিউরিটি অ্যান্ড কোঅপারেশন ইন ইউরোপ (OSCE) এবং আফ্রিকান ইউনিয়ন সহ অন্যান্য আন্তর্জাতিক এবং আঞ্চলিক সংস্থাগুলির সাথেও সহযোগিতামূলক কাজ করে থাকে।
কমলা প্রসাদ আগরওয়ালা

কমলা প্রসাদ আগরওয়ালা একজন ভারতীয় রাজনীতিবিদ ছিলেন। তিনি ১৯৭১ সালে তেজপুর লোকসভা কেন্দ্র থেকে ভারতের সংসদের নিম্নকক্ষ লোকসভা, ১৯৫৭ এবং ১৯৬২ সালে তেজপুর বিধানসভা কেন্দ্র থেকে আসাম বিধানসভার সদস্য এবং (১৯৪০-১৯৪৭) থেকে আসাম আইন পরিষদের সদস্য নির্বাচিত হন। ভারতীয় জাতীয় কংগ্রেসের টিকিট।
দরিয়া লাল মন্দির

দরিয়া লাল মন্দির (দরিয়া লাল সংকট মোচন মন্দির নামেও পরিচিত) পাকিস্তানের করাচিতে অবস্থিত একটি হিন্দু মন্দির। এটি পাকিস্তানের সিন্ধু প্রদেশের সদর টাউনের কাস্টম হাউসের কাছে অবস্থিত। এটি ৩০০ বছর পুরোনো মন্দির। মন্দিরটি দরিয়া লালকে (ঝুলেলাল) উৎসর্গ করা হয়েছে, যিনি বরুণ দেবের অবতার হিসেবে বিবেচিত।
মন্দিরটি ৩০০ বছর আগে নির্মিত হয়েছিল। মন্দিরটির একটি বর্গাকার আকৃতির প্রার্থনার জায়গা রয়েছে (৪০ বর্গফুট)। ১৯৬৫ সালে এবং ১৯৯২ সালে বাবরি মসজিদ ঘটনার প্রতিশোধ হিসেবে মন্দিরে হামলা হয়। মন্দিরটি পরিবহণ সংস্থার অফিসে পরিণত হয়েছিল। মন্দিরটি জরাজীর্ণ অবস্থায় ছিল এবং নিয়মিত উপাসক আসা বন্ধ করে দেয়।
এটি চুনাপাথর এবং জং শাহী পাথর ব্যবহার করে নির্মিত হয়েছিল। মন্দিরটি ৪০ ফুট চওড়া, ৪০ ফুট লম্বা এবং ৪০ ফুট উঁচু। মন্দিরের শীর্ষে ৪০টি নীল রঙের সাপ আঁকা আছে।
২০১৫ সালে এডুলজি দিনেশ রোড প্রকল্পের অংশ হিসাবে মন্দিরটি সংস্কার করা হয়েছিল। মন্দিরের সম্মুখভাগ ভারত থেকে আনা হয়েছিল এবং সংস্কারের সময় মন্দিরের মাত্রা অক্ষত রাখা হয়েছিল। ২০১৫ সালের ১৩ ডিসেম্বর সিন্ধুর গভর্নর ডঃ ইশরাতুল ইবাদ মন্দিরটি উদ্বোধন করেন।
মন্দিরটি বরুণ দেবের অবতার দরিয়া লালকে (ঝুলেলাল) উৎসর্গ করা হয়েছে। মন্দিরটিতে ভগবান হনুমান এবং ভগবান গণেশও রয়েছে। গোস্বামী বিজয় মহারাজের (মন্দিরের তত্ত্বাবধায়ক) মতে মন্দিরটি ভগবান হনুমানকে আয়োজক করে কারণ হনুমান যখন সমুদ্রের উপর দিয়ে রাবণের খপ্পর থেকে সীতাকে বাঁচানোর জন্য লঙ্কায় উড়ে এসেছিলেন তখন তিনি এত দ্রুত উড়ে যাচ্ছিলেন যে বরুণ দেবতা তার মাকড় বসিয়েছিলেন এবং জিজ্ঞাসা করেছিলেন সে কে ছিল। এরপর বরুণ দেবতার পূজা করতে আসা প্রত্যেক ভক্তও হনুমানকে শ্রদ্ধা জানান।
সংকীর্ণ দেহের বিমান

সংকীর্ণ দেহ বিশিষ্ট বিমান বা একক-করিডোর বিমান হল এমন একটি বিমান যা একটি সংকীর্ণ দেহ বরাবর সাজানো থাকে, যা কম প্রস্থের কেবিন ৬ আসন পর্যন্ত বসার অনুমতি দেয়। বিপরীতে, একটি প্রশস্ত দেহ বিশিষ্ট বিমান হল একটি বৃহত্তর বিমান যা সাধারণত একাধিক করিডোর এবং এর বেশি ব্যাসের সাথে বিমানের কাঠামো বিন্যাস করা হয় যা কমপক্ষে সাতটি পার্শ্ববর্তী আসন এবং প্রায়শই আরও বেশি ভ্রমণ ক্লাস অনুমতি দেয়।
ঐতিহাসিকভাবে, ১৯৬০-এর দশকের শেষের দিকে শুরু হয় এবং ১৯৯০-এর দশক পর্যন্ত চলতে থাকে, বোয়িং 737 ক্লাসিক, ম্যাকডোনেল-ডগলাস MD-80 এবং এয়ারবাস এ320- এর মতো টুইন ইঞ্জিনের সংকীর্ণ দেহ বিমানগুলি প্রাথমিকভাবে সংক্ষিপ্ত থেকে মাঝারি মানের বাজারে নিযুক্ত ছিল। সেই সময়ের প্রশস্ত দেহ বিমানের যাত্রী বহন করার ক্ষমতাও ছিল না।
পুনরায় নতুন ইঞ্জিনযুক্ত Boeing 737 MAX এবং Airbus A320neo বিমানগুলি ৫০০ মাইলের বেশি পরিষেবা দেয়, যা তাদেরকে পূর্ব মার্কিন যুক্তরাষ্ট্র এবং পশ্চিম ইউরোপের মধ্যে ৩,০০০ মাইল ট্রান্সঅ্যাটলান্টিক ফ্লাইট পরিচালনা করতে দেয়, পূর্বে এপথে প্রশস্ত দেহ বিমান দ্বারা আধিপত্য ছিল।নরওয়েজিয়ান এয়ার শাটল, জেটব্লু এবং টিএপি পর্তুগাল ছোট বিমানবন্দরগুলির মধ্যে কম ভাড়ার জন্য এয়ারলাইন হাবকে বাইপাস করে সরাসরি রুট খুলে৷বোয়িং 737NG এবং এয়ারবাস A318 ৩,৩০০-মাইল দূরত্ব সম্পূর্ণভাবে বোঝাই অপারেশনের জন্য অপর্যাপ্ত, অন্যদিকে Airbus A321LR ২০০৪ সালে তাদের উৎপাদন শেষ হওয়ার পর থেকে ব্যবহৃত জ্বালানি সাশ্রয়ী বোয়িং 757s-কে প্রতিস্থাপন করতে পারে 
বোয়িং Embraer E-Jet E2 পরিবার, Airbus A220 (পূর্বে Bombardier CSeries) এবং কোমাক সি৯১৯ থেকে প্রতিযোগিতা এবং মূল্যের চাপের সম্মুখীন হচ্ছে।
২০১৬ এবং ২০৩৫ এর মধ্যে, "FlightGlobal" আশা করছে ২৬,৮৬০টি সংকীর্ণ দেহ বিমান প্রায় $ 1380.0 বিলিয়ন, ৪৫% Airbus A320 ফ্যামিলি সিইও এবং নিও এবং ৪৩% বোয়িং 737 NG এবং ম্যাক্স বিতরণ করা হবে। ২০১৮ সালের জুনের মধ্যে, ১০,৫৭২টি Airbus A320neo এবং Boeing 737 MAX অর্ডার ছিল: ৬,০৬৮ এয়ারবাস ( 6068/105.72round0 %, CFM সহ 2,295টি, PWs সহ 1,623টি এবং 2,150টি ইঞ্জিন এখনও নির্ধারিত হয়নি) এবং ৪,৫০৪টি বোয়িং ( 4504/105.72round0 ); এশিয়া-প্রশান্ত মহাসাগরে 3,446 ( 3446/105.72round0 %), ইউরোপে 2,349 ( 2349/105.72round0 %), উত্তর আমেরিকায় 1,926 ( 1926/105.72round0 %), ল্যাটিন আমেরিকায় 912 ( 912/105.72round0 %), মধ্যপ্রাচ্যে 654 ( 654/105.72round0 %), আফ্রিকায় 72 ( 72/105.72round0 %) এবং 1,213 এখনও আবদ্ধ নয় ( 1213/105.72round0 %)। 
অনেক এয়ারলাইন্স এয়ারবাস A321LR বা A321XLR ডেরিভেটিভ, এবং অন্যান্য বর্ধিত-পরিসরের মডেলগুলিতে, ট্রান্সআটলান্টিক এবং এশিয়া-প্যাসিফিক রুটের জন্য আগ্রহ দেখিয়েছে।
পঞ্চমুখী হনুমান মন্দির

পঞ্চমুখী হনুমান মন্দির পাকিস্তানের করাচিতে অবস্থিত একটি ঐতিহাসিক হিন্দু মন্দির। সিন্ধু কালচারাল হেরিটেজ (সংরক্ষণ) আইন ১৯৯৪ এর অধীনে মন্দিরটিকে জাতীয় ঐতিহ্য হিসাবে ঘোষণা করা হয়েছিল এবং এটি কমপক্ষে ১৫০০ বছর পুরানো বলে মনে করা হয়।
মন্দিরটি প্রায় ১৫০০ বছর আগে নির্মিত বলে অনুমান করা হয়। এটা বিশ্বাস করা হয় যে নির্বাসনের সময় রাম মন্দিরটি যেখানে দাঁড়িয়ে আছে সেখানে গিয়েছিলেন। কয়েক শতাব্দী আগে হনুমানের একটি মূর্তি খনন করা হয়েছিল এবং ঘটনাস্থলে একটি মন্দির তৈরি করা হয়েছিল। হিন্দুরা বিশ্বাস করেন যে হনুমানের মূর্তি ঐশ্বরিকভাবে প্রকাশিত হয়েছিল এবং এটি মানুষের তৈরি নয়। 
মন্দিরটি প্রথমে ২৬০৯ বর্গফুট জমি নিয়ে নির্মিত হলেও পরে প্রায় অর্ধেক জমি চুরি হয়ে যায়। ২০০৬ সালে সিটি ডিস্ট্রিক্ট গভর্নমেন্ট করাচি আদেশ দেয় যে জমিটি ২০০৬ সালে মন্দিরে ফিরিয়ে দেওয়া হবে। নোটিশ সত্ত্বেও অবৈধ জমির মালিকরা জমিতে বসবাস করে চলেছে। ২০১২ সালে স্থানীয় হিন্দু এবং মুত্তাহিদা কওমি মুভমেন্টের কাছ থেকে সংগৃহীত অনুদানের মাধ্যমে মন্দিরের সংস্কার শুরু হয়। ২০১৯ সালে হনুমানের আট থেকে নয়টি ছবি সহ আরও নিদর্শনগুলি খনন করা হয়েছিল। প্রাথমিকভাবে পাকিস্তানের জাতীয় জাদুঘরের পরিচালক মুহাম্মদ শাহ বুখারি সেগুলোকে কমপক্ষে ৩০০ বছর পুরানো বলে মনে করেছিলেন।
টলারেন্স ওভাল

টলারেন্স ওভাল সংযুক্ত আরব আমিরাতের আবুধাবিতে অবস্থিত একটি আন্তর্জাতিক ক্রিকেট মাঠ।
এটি ২০১৯ আইসিসি পুরুষদের টি-টোয়েন্টি বিশ্বকাপ বাছাইপর্বের জন্য ব্যবহৃত ভেন্যুগুলির মধ্যে একটি ছিল। ২০২১ সালের জুলাই মাসে, মাঠটি ২০২১ সালের আইসিসি পুরুষদের টি-টোয়েন্টি বিশ্বকাপের অন্যতম ভেন্যু হিসেবে ব্যবহার করার জন্য আন্তর্জাতিক ক্রিকেট কাউন্সিল (আইসিসি) দ্বারা স্বীকৃতির অপেক্ষায় ছিল। 
২০২৪ সালের ফেব্রুয়ারিতে, আয়ারল্যান্ড ক্রিকেট দলের প্রতিবেশী শেখ জায়েদ ক্রিকেট স্টেডিয়ামে আফগানিস্তানের বিরুদ্ধে একটি টেস্ট ম্যাচ খেলার কথা ছিল। যাইহোক, টেস্টের এক সপ্তাহ আগে, ম্যাচটিকে এই ভেন্যুতে স্থানান্তর করা হয়েছিল, এটি বিশ্বের ১২২তম টেস্ট ক্রিকেট ভেন্যুতে পরিণত হয়েছিল। আয়ারল্যান্ডের মার্ক অ্যাডাইর প্রথম টেস্টে পাঁচ উইকেট নেওয়ার রেকর্ড গড়েছেন।
মহিউদ্দিন আহমেদ (প্রকাশক)

মহিউদ্দিন আহমেদ (২ ডিসেম্বর ১৯৪৪ – ২২ জুন ২০২১) একজন বাংলাদেশী লেখক, প্রকাশক, অধ্যাপক ও সাংবাদিক ছিলেন। তিনি দি ইউনিভার্সিটি প্রেস লিমিটেডের প্রতিষ্ঠাতা।
মহিউদ্দিন আহমেদ ১৯৪৪ সালের ২ ডিসেম্বর ফেনীর পরশুরামে জন্মগ্রহণ করেন। তার পিতা ব্রিটিশ ভারতীয় ডাক বিভাগের কর্মকর্তা ছিলেন।
মহিউদ্দিন আহমেদ চট্টগ্রাম কলেজিয়েট স্কুলের ছাত্র ছিলেন। পিতার চাকরির সুবাদে ১৯৫৬ সালে তিনি পাঞ্জাবের সারগোদায় গিয়ে পিএএফ পাবলিক স্কুলে ভর্তি হন এবং ১৯৬০ সালে সেখান থেকে মাধ্যমিক শিক্ষা সম্পন্ন করেন। এরপর তিনি ঢাকায় এসে নটর ডেম কলেজে ভর্তি হন। এ সময় কলেজটির বার্ষিকী "ব্লু অ্যান্ড গোল্ড"-এর ব্যবস্থাপনা সম্পাদক হিসেবে দায়িত্ব পালন করেন তিনি। 
কলেজ জীবন শেষে তিনি ঢাকা বিশ্ববিদ্যালয়ে ভর্তি হন এবং গণযোগাযোগ ও সাংবাদিকতায় ডিপ্লোমা করেন। পরবর্তীতে তিনি পাঞ্জাব বিশ্ববিদ্যালয় থেকে সাংবাদিকতায় স্নাতকোত্তর ডিগ্রি অর্জন করেন। এসময় তিনি বিশ্ববিদ্যালয়টির কেন্দ্রীয় ছাত্র-সংসদের সাধারণ সম্পাদক এবং পরে সভাপতি হিসেবে দায়িত্ব পালন করেন। তিনিই ছিলেন পাঞ্জাব বিশ্ববিদ্যালয় ছাত্র-সংসদের একমাত্র বাঙালি সাধারণ সম্পাদক।
মহিউদ্দিন আহমেদ পাকিস্তান টাইমসের শিক্ষানবিশ প্রতিবেদক হিসেবে যোগদানের মাধ্যমে কর্মজীবনে প্রবেশ করেন। পরবর্তীতে তিনি পাঞ্জাব বিশ্ববিদ্যালয়ের সাংবাদিকতা বিভাগে প্রায় ৪ বছর অধ্যাপনা করেন। এরপর ১৯৬৯ সালে অক্সফোর্ড ইউনিভার্সিটি প্রেস পাকিস্তানের সম্পাদক পদে নিযুক্ত হন এবং ১৯৭২ সাল পর্যন্ত এ দায়িত্ব পালন করেন। তারপর তিনি ঢাকায় এসে প্রতিষ্ঠানটির ঢাকা শাখার প্রধান নির্বাহী কর্মকর্তার দায়িত্ব নেন। কিন্তু এর মাত্র দুই বছর পর অক্সফোর্ড ইউনিভার্সিটি প্রেসের ঢাকা কার্যালয়ের কার্যক্রম বন্ধ হয়ে যায়। এ সময় মহিউদ্দিন আহমেদকে প্রতিষ্ঠানটির করাচি শাখায় যোগদানের প্রস্তাব দেওয়া হলেও তিনি তা প্রত্যাখ্যান করেন। ১৯৭৫ সালের ডিসেম্বরে তিনি অক্সফোর্ড ইউনিভার্সিটি প্রেস বাংলাদেশের উত্তরসূরি হিসেবে দি ইউনিভার্সিটি প্রেস লিমিটেড প্রতিষ্ঠা করেন। 
১৯৭৭-৭৮ সালে মহিউদ্দিন আহমেদ নিজ সম্পাদনায় "সানডে স্টার" নামে একটি ইংরেজি সাপ্তাহিক পত্রিকা প্রকাশ শুরু করেন, তবে এটি বেশি দিন প্রকাশিত হয়নি।
মহিউদ্দিন আহমেদের স্ত্রী মেহতাব খানম ঢাকা বিশ্ববিদ্যালয়ের মনোবিজ্ঞান বিভাগের অধ্যাপক। তাদের মেয়ে মাহরুখ মহিউদ্দিন ও শামারুখ মহিউদ্দীন।
মহিউদ্দিন আহমেদ প্রায় ২০ বছর পারকিনসন রোগে ভুগে, ২০২১ সালের ২২ জুন ঢাকার একটি হাসপাতালে মৃত্যুবরণ করেন। পরের দিন গুলশান আজাদ মসজিদে জানাজা শেষে তাকে বনানী কবরস্থানে দাফন করা হয়।
কালকা গুহা মন্দির

কালকা দেবী মন্দির, কালকা দেবী গুহা মন্দির বা কালকা দেবী মন্দির পাকিস্তানের অন্যতম পবিত্র হিন্দু মন্দির। এটি পাকিস্তানের সিন্ধু প্রদেশের অরোরে কালকা পাহাড়ে একটি প্রাকৃতিক গুহার ভিতরে অবস্থিত। মন্দিরটি কালকা দেবীর আস্থানা নামে পরিচিত। এটি হিন্দু-মুসলিম উভয়েই পরিদর্শন করতে আসে। ভারত থেকেও হিন্দুরা এখানে আসেন। মন্দিরে আসা ভক্তদের অধিকাংশই মুসলমান।
এটি পাকিস্তানের ঐতিহাসিক হিন্দু মন্দিরগুলির মধ্যে একটি। হিন্দু পুরাণ অনুসারে, দেবী কালকা দেবী হিংলাজ মাতা মন্দিরে যাওয়ার পথে এই স্থানে আবির্ভূত হন। মন্দিরের তত্ত্বাবধায়কের মতে, কালকা গুহা মন্দিরে দুটি সুড়ঙ্গ রয়েছে যা হিংলাজ মাতার মন্দিরের সাথে সংযুক্ত।
মন্দিরটি দেবী কালীকে উৎসর্গ করা হয়েছে। ষষ্ঠী ভাষায় কালকা শব্দের অর্থ শক্তি। প্রতি মাসের প্রথম সোমবার সন্ধ্যায় ভক্তরা এই মন্দিরে আসেন।
রবিশ্রীনিবাসন সাই কিশোর

রবিশ্রীনিবাসন সাই কিশোর (; জন্ম: ৬ নভেম্বর ১৯৯৬) একজন ভারতীয় আন্তর্জাতিক ক্রিকেটার যিনি ভারতীয় জাতীয় ক্রিকেট দলের হয়ে খেলেন। নেপালের বিপক্ষে ২০২২ এশিয়ান গেমসে তার আন্তর্জাতিক অভিষেক হয়। তিনি ঘরোয়া ক্রিকেটে তামিলনাড়ুর হয়ে এবং ইন্ডিয়ান প্রিমিয়ার লিগে গুজরাত টাইটান্সের হয়ে খেলেন।
১২ মার্চ ২০১৭ তারিখে ২০১৬-১৭ বিজয় হাজারে ট্রফিতে তিনি তামিলনাড়ুর হয়ে লিস্ট এ অভিষেক করেন। ১৪ অক্টোবর ২০১৭-এ ২০১৭-১৮ রঞ্জি ট্রফিতে তামিলনাড়ুর হয়ে প্রথম-শ্রেণীর ক্রিকেটে অভিষেক হয়। ৮ জানুয়ারি ২০১৮-এ ২০১৭-১৮ আঞ্চলিক টি-টোয়েন্টি লিগে তামিলনাড়ুর হয়ে তার টি-টোয়েন্টি অভিষেক হয়।
তিনি ২০১৮-১৯ রঞ্জি ট্রফিতে তামিলনাড়ুর পক্ষে ছয় ম্যাচে ২২টি উইকেট সহ শীর্ষস্থানীয় উইকেট শিকারী ছিলেন।
২০২০ সালের আইপিএল নিলামে, চেন্নাই সুপার কিংস তাকে ২০২০ ইন্ডিয়ান প্রিমিয়ার লিগের জন্য টাকায় মূল্যে কিনেছিল। ২০২২ সালের ইন্ডিয়ান প্রিমিয়ার লিগ (আইপিএল) নিলামে তাকে গুজরাত টাইটান্স টাকায় মূল্যে কিনেছিল।
২০২১ সালের জুনে, ভারতের শ্রীলঙ্কা সফরের জন্য তাকে পাঁচজন নেট বোলারের একজন হিসাবে নামকরণ করা হয়েছিল। ভারতীয় দলে কোভিড-১৯- এর ইতিবাচক সমস্যা পরে, কিশোরকে তাদের সফরের শেষ দুটি টি-টোয়েন্টি আন্তর্জাতিক (টি-টোয়েন্টি) ম্যাচের জন্য ভারতের প্রধান দলে যোগ করা হয়েছিল।
২০২২ সালের জানুয়ারিতে, ওয়েস্ট ইন্ডিজের বিরুদ্ধে তাদের হোম সিরিজের জন্য ভারতের টি-টোয়েন্টি স্কোয়াডে দুইজন স্ট্যান্ডবাই খেলোয়াড়ের একজন হিসাবে তাকে নামকরণ করা হয়েছিল।
চীনের হাংচৌতে অনুষ্ঠিত হতে যাওয়া ২০২২ সালের এশিয়ান গেমসের জন্য ভারতীয় দলে তাকে রাখা হয়েছে।
ভক্তরডবা

ভক্তরডবা আসামের বড়পেটা জেলার একটি বাজার। এটি কালদিয়া নদীর তীরে অবস্থিত। পার্শ্ববর্তী গ্রামগুলির মধ্যে রয়েছে নালীগাঁও, হেলছার পাম, নালীর পাম, নালীর পাথার, কাৱৈমারী ব্লক নং ৯, কাৱৈমারী ব্লক নং ১০, পিঠাদী গাঁও এবং পিঠাদি পাম।
রাজা রাসালু

রাজা রাসালু একটি কাল্পনিক চরিত্র এবং পাঞ্জাবী লোককাহিনী "দ্য অ্যাডভেঞ্চারস অব পাঞ্জাব" -এর নায়ক। লোকগাঁথা অনুসারে তিনি শিয়ালকোটের রাজা রাজা সালবানের পুত্র এবং পুরাণ ভগতের ছোট ভাই।
রাজা সালবান এবং তার দুই পুত্র, পুরান এবং রাসালুর গল্প কয়েক শতাব্দী ধরে পাঞ্জাবে জনপ্রিয়। প্রাচীন গল্পগুলি ১৯-শতকে লেখা হয়েছিল এবং গল্পগুলিতে দৃশ্যমান ইসলামিক প্রভাব আছে। এগুলি প্রথম প্রকাশিত হয়েছিল চার্লস রেভ সুইনারটনের ১৮৮৪ সালে প্রকাশিত ""দ্য অ্যাডভেঞ্চারস অফ দ্য পাঞ্জাব হিরো রাজা রাসালু: অ্যান্ড আদার ফোক-টেলস অফ দ্য পাঞ্জাব"" গ্রন্থে। ১৮৯৪ সালে ফ্লোরা অ্যানি স্টিলের ""টেলস অফ দ্য পাঞ্জাব: টোল্ড বাই দ্য পিপল"-"এ লোকগাঁথা গুলির সামান্য ভিন্ন সংস্করণ দেখা যায়।
শ্রী লক্ষ্মী নারায়ণ মন্দির, করাচি

শ্রী লক্ষ্মী নারায়ণ মন্দির () পাকিস্তানের করাচিতে অবস্থিত একটি হিন্দু মন্দির। পাকিস্তান হিন্দু কাউন্সিলের মতে, মন্দিরটি প্রায় ২০০ বছর আগে নির্মিত হয়েছিল এবং স্থানীয় সম্প্রদায়ের হিন্দুদের জন্য এটি একটি গুরুত্বপূর্ণ উপাসনালয়। মন্দিরটি প্রাচীনতম অপারেটিং মন্দিরগুলির মধ্যে একটি এবং করাচির একটি খাঁড়ির তীরে অবস্থিত একমাত্র মন্দির।
নারায়ণ মন্দির পাকিস্তানের সিন্ধু প্রদেশের করাচিতে একটি ল্যান্ডমার্ক নেটিভ জেটি সেতুর নিচে অবস্থিত। মন্দিরটি আরব সাগরকে উপেক্ষা করে যা অনেক হিন্দু আচার-অনুষ্ঠানের জন্য একটি গুরুত্বপূর্ণ স্থান।
মন্দিরটি মূলত হিন্দু দেবী লক্ষ্মী ও ভগবান বিষ্ণুর প্রতি উৎসর্গীকৃত। যাইহোক এখানে হনুমান এবং শিরডি সাই বাবার মূর্তিও রয়েছে। মন্দিরে পালিত প্রধান উত্সবগুলি হল গণেশ চতুর্থী, গণেশের জন্মদিন এবং রাখি বন্ধন। হিন্দুরা মন্দিরে আসেন দেবতাদের নিবেদন করতে এবং করনীর মৃত্যু অনুষ্ঠান করতে। মন্দিরটি শ্রাদ্ধ প্রদান এবং দেবী দুর্গার মূর্তি স্থাপনের জন্য একটি পবিত্র স্থান (নয় দিন গরবা করার পরে) এবং যথাক্রমে নও রাত্রি এবং গণেশ চতুর্থীর উৎসব শেষে সমুদ্রে গণেশের মূর্তি। হিন্দুরা ধর্মীয় পবিত্রতার জন্য আরব সাগরের জলে ডুব দিয়ে স্নান করে। বর্ষাকালে, হিন্দু মহিলারা উপবাসের জন্য এবং তাদের স্বামীর মঙ্গল কামনার জন্য মন্দিরে আসেন।
বন্দর উন্নয়ন কার্যক্রম এবং সাইটের কাছাকাছি নির্মাণ কাজের কারণে সমুদ্রের জলে মন্দিরের প্রবেশাধিকার এবং এর অখণ্ডতা হুমকির সম্মুখীন। সেপ্টেম্বর ২০১২ সালে স্থানীয় হিন্দু সম্প্রদায়ের দ্বারা একটি পিটিশন দায়ের করার পরে, সিন্ধু হাইকোর্ট করাচি পোর্ট ট্রাস্টকে মন্দিরটি ভেঙে ফেলা থেকে বিরত রাখার আদেশ জারি করে। আবেদনকারী বিশ্বাস করেছিলেন যে হিন্দু পঞ্চায়েতের সদস্য এবং আবগারি ও করপ্রদানের প্রাদেশিক মন্ত্রী মুকেশ চাওয়ালা মন্দিরের কাছে নির্মাণের জন্য দায়ী। তফসিলি জাতিভুক্ত এই অঞ্চলের হিন্দু পরিবারগুলি বিশ্বাস করেছিল যে প্রভাবশালী হিন্দু নেতা এবং শহরের কর্তৃপক্ষের দ্বারা "কর্পোরেট লোভ এবং একটি বৈষম্যমূলক বর্ণ ব্যবস্থার" কারণে তাদের জোরপূর্বক পুনর্বাসিত করা হচ্ছে। নতুন উন্নয়নমূলক পরিকল্পনায় একটি বিনোদন কমপ্লেক্স নির্মাণ অন্তর্ভুক্ত রয়েছে যা মন্দিরের আঙ্গিনা দখল করবে। ১৯৯৩ সালে ভারতে বাবরি মসজিদ ধ্বংসের পর প্রতিশোধ হিসাবে মন্দিরটিকে অপবিত্র করা হয়েছিল।
পুরাণের কূপ

পুরান কূপ পাকিস্তানের পাঞ্জাব প্রদেশের শিয়ালকোটের কাছে অবস্থিত একটি কূপ। পাঞ্জাবি লোকগাঁথা অনুসারে এই কূপের সাথে শিয়ালকোটের পৌরাণিক রাজপুত্র পুরাণ ভগতের সম্পর্ক আছে। 
পাঞ্জাবি লোককাহিনী অনুসারে, রাজকুমার পুরাণ ভগতের জন্ম শিয়ালকোটের রাজা রাজা সালবান এবং তার রাণী ইচ্চিরার গর্ভে হয়। স্থানীয় জ্যোতিষীদের পরামর্শে, পুরাণকে তার জীবনের প্রথম ১২ বছরের জন্য রাজার কাছ থেকে অনেক দূরে পাঠানো হয়েছিল। বলা হতো যে, জন্মের রাজা তার পুত্রের মুখ দেখতে পারেননি। পুরাণ ভগত দূরে থাকাকালীন, রাজা লুনা নামে এক তরুণীকে বিয়ে করেছিলেন, লুনা চামারের মেয়ে ছিলেন। ১২ বছর বিচ্ছিন্ন থাকার পর, পুরাণ রাজপ্রাসাদে ফিরে আসেন। সেখানে, কিশোরী রানী লুনা তার সমবয়সী পুরাণের প্রতি প্রণয়ের জন্য আকৃষ্ট হয়।সৎপুত্র হওয়ায়, রাজপুত্র পুরাণ রানী লুনার আগ বাড়ানো প্রণয়কে অস্বীকার করেছিলেন। মর্মাহত লুনা পুরাণকে তার সম্মানহানীর জন্য অভিযুক্ত করেন। ক্ষুব্ধ রাজা সালবান পুরাণের অঙ্গ প্রত্যঙ্গ বিচ্ছিন্ন করে হত্যা নির্দেশ দেন। সৈন্যরা রাজার আদেশ পালন করে এবং পুরাণের হাত-পা কেটে তাকে জঙ্গলে একটি কূপে ফেলে দেয়। এই কূপটি পরে পুরাণের কূপ নামে পরিচিত হয়। কিংবদন্তি জোগী গোরক্ষনাথ পুরাণ ভগতকে কূপ থেকে উদ্ধার করে অলৌকিকভাবে সুস্থ করেন।
শ্রী স্বামীনারায়ণ মন্দির, করাচি

শ্রী স্বামী নারায়ণ মন্দির, করাচি' () একটি হিন্দু মন্দির যা পাকিস্তানের একমাত্র স্বামী নারায়ণ মন্দির। করাচি শহরের এম. এ. জিন্নাহ রোডে এর বেশি আয়তনের জন্য মন্দিরটি প্রসিদ্ধ। ২০০৪ সালের এপ্রিল মাসে মন্দিরটি তার ২১৬ বছর পূর্তি উদযাপন করেছিল। এই মন্দির চত্বরে একটি পবিত্র গোয়ালঘর রয়েছে। মন্দিরটি করাচিতে একটি হিন্দু পাড়ার কেন্দ্রে অবস্থিত। যে বিল্ডিংটিতে দর্শনার্থীদের জন্য একটি "ধর্মশালা" (গেস্ট হাউস) ছিল সেটি এখন সিটি ডিস্ট্রিক্ট সরকারের অফিসে রূপান্তরিত হয়েছে।
মন্দিরটি ১৯৪৭ সালে একটি শরণার্থী শিবিরে পরিণত হয়েছিল। স্বাধীনতার অশান্ত সময়ে স্বামীনারায়ণের আসল ছবিগুলি সরিয়ে ভারতে নিয়ে যাওয়া হয়েছিল। একটি মূর্তি যা মূলত এই মন্দিরে ছিল তা এখন রাজস্থানের খান গ্রামে অবস্থিত। সমস্ত সিন্ধু থেকে ভারতে বসতি স্থাপন করতে ইচ্ছুক লোকেরা এই মন্দির থেকে জাহাজে করে ভারতে যাওয়ার অপেক্ষায় ছিল। এই সময়কালে পাকিস্তানের প্রতিষ্ঠাতা মোহাম্মদ আলী জিন্নাহ মন্দিরটি পরিদর্শন করেছিলেন। ১৯৪৭ সালে স্বাধীনতার পর ১৯৮৯ সালে প্রথমবারের মতো আহমেদাবাদের শ্রী স্বামীনারায়ণ মন্দিরের একদল সাধু মন্দিরে গিয়েছিলেন। সেই থেকে আহমেদাবাদ মন্দিরের ছোট ছোট দল প্রতি কয়েক বছর পর পর তীর্থযাত্রায় এই মন্দিরে যান।
পাকিস্তান হিন্দু কাউন্সিলের মতে, স্বামীনারায়ণ জয়ন্তী, রাম নবমী, জন্মাষ্টমী, দশেরা, দিওয়ালি এবং প্রায় সব প্রধান ধর্মীয় উৎসব এই মন্দিরে হিন্দুরা পালন করে থাকে। হোলি উদযাপন করা হয় মন্দিরের মাঠের কেন্দ্রে হোলির আগুন জ্বালানোর সাথে, তারপরে রঙ নিয়ে খেলা হয়। জন্মাষ্টমীতে কৃষ্ণের ভজন এবং উপদেশ গেয়ে উদযাপন করা হয়। আবার দীপাবলিতে ভক্তরা রামকে তার চৌদ্দ বছরের নির্বাসন থেকে স্বাগত জানাতে প্রদীপ এবং মোমবাতি জ্বালায়। শেষে তিনি রাবণকে পরাজিত করেছিলেন এবং যুবকরা এই উপলক্ষে মন্দিরে পটকা ফাটায়। এই মন্দিরে হোলি উৎসব উদযাপন করাচির সবচেয়ে বড়।
মন্দিরটি বিবাহের স্থান হিসাবেও দ্বিগুণ। ২০০৮ সালে ২০ জন দরিদ্র দম্পতির জন্য একটি গণবিবাহের ব্যবস্থা করা হয়েছিল।
প্রতি বছর এখানে স্বামীনারায়ণ মন্দির চত্বর থেকে হিংলাজ যাত্রা শুরু হয়।
পাকিস্তানের সিন্ধু প্রদেশের করাচি জেলায় স্বামীনারায়ণ মন্দির কমপ্লেক্সে যেখানে একটি ছোট হিন্দু সম্প্রদায় বাস করে সেখানে ছোট শিখ সম্প্রদায়ের জন্য একটি গুরুদ্বার তৈরি করা হয়েছে।
গুরুদ্বার সাহেবে পালকি সাহেবে শ্রী গুরু গ্রন্থ সাহিব জি-এর তিনটি সেট রয়েছে। এখানে গুরুদের ছবি এবং গুরু নানক দেব জিকে উৎসর্গ করা একটি ছোট মন্দির রয়েছে। গুরুদ্বার সাহেবেও একটি হিন্দু ঘণ্টা আছে।
অল্প সংখ্যক হিন্দু পরিবারের সুরক্ষার জন্য পুরো কম্পাউন্ডটি একজন নিরাপত্তা প্রহরী দ্বারা সুরক্ষিত।
বনবিবি (চলচ্চিত্র)

বনবিবি ২০২৪ সালের একটি বাংলা ভাষার ভারতীয় নাট্য চলচ্চিত্র। রানা সরকারের প্রযোজনায় পরিচালনা করেছেন রাজদীপ ঘোষ। প্রধান চরিত্রে অভিনয় করেছেন পার্ণো মিত্র, আর্য দাশগুপ্ত, সোহিনী সরকার ও রণজয় বিষ্ণু। চলচ্চিত্রটি ২০২৪ সালের ৮ই মার্চ ভারতের প্রেক্ষাগৃহে মুক্তি পায়।
সংগীত পরিচালনা করেছেন সৌম্যদীপ শিকদার ও সপ্তক সানাই দাস। সুন্দরবনের প্রেক্ষাপটে চলচ্চিত্রের গল্পো প্রবাহিত হয়েছে।
বছর তিনেক আগে জীবিকার কারণেই বাইরে গিয়েছিলেন পার্নো ওরফে রেশমের স্বামী। আর ফেরেননি। শোনা যায়, তাঁর স্বামীকে বাঘে নিয়ে গিয়েছে। তাঁর মৃতদেহ পর্যন্ত খুঁজে পাওয়া যায়নি। এরপর সুন্দরবন এলাকাতেই গাইডের কাজ করেন রেশম। যে সমস্ত পর্যটক সেখানে ঘুরতে আসে, তাঁদের সুন্দরবন ও আশেপাশের অঞ্চল ঘুরে দেখানোই তাঁর কাজ। গল্পে রেশমের জীবনে যেমন সংগ্রাম রয়েছে, তেমন রয়েছে প্রেমও।
চলচ্চিত্রটি ২৯তম কলকাতা আন্তর্জাতিক চলচ্চিত্র উৎসবে প্যানোরামা বিভাগে প্রদর্শিত হয়।
অনুষ্টুপ

অনুষ্টুপ্ বা অনুষ্টুভ্ (, ) একটি ছন্দ এবং একটি মেট্রিকাল একক, যা বৈদিক এবং ধ্রুপদী সংস্কৃত উভয় ধরনের কবিতায় পাওয়া যায়, তবে উল্লেখযোগ্য পার্থক্য রয়েছে।
উৎপত্তিগতভাবে, একটি অনুষ্টুপ স্তবক হল চার লাইনের চতুষ্টয়। প্রতিটি লাইন, যাকে বলা হয় "পদ" যার আটটি সিলেবল আছে।
আর্নল্ড বৈদিক কর্পাসে অনুষ্টুপের তিন প্রকারের পার্থক্য করেছেন: একটি প্রাথমিক মুক্ত ফর্ম, যার মধ্যে খুব কম বিধিনিষেধ ছাড়া চারটি "পদের" প্রত্যেকটির ক্যাডেন্স (বৃত্ত vṛtta) একটি সাধারণ iambic (u – ux) প্রবণতা রয়েছে; যেমন
পরবর্তীতে প্রতিটি "পদ" খোলার মধ্যে একটি মৃদু ট্রোকাইক বিকাশ ঘটে; এবং অবশেষে "মহাকাব্যিক অনুষ্টুপ" এর বিকাশ (অধিকাংশই অথর্ববেদে) শাস্ত্রীয় শ্লোক ফর্মের পূর্বরূপ। যদিও এই স্তোত্রগুলোতে প্রথম শ্লোকের আইম্বিক ক্যাডেন্স এখনও সমস্ত প্রকারের মধ্যে সর্বাধিক ঘন ঘন (২৫%), এটি ইতিমধ্যেই অনুষ্টুপ (শ্লোক) মহাকাব্যের প্রথম শ্লোকের স্বাভাবিক এবং বৈশিষ্ট্যগত ক্যাডেন্সের প্রায় সমান (২৩%)), যেখানে প্রথম শ্লোকের আইম্বিক ক্যাডেন্স সম্পূর্ণরূপে অদৃশ্য হয়ে গেছে।
এটি দেখানো হয়েছে যে ঋগ্বেদের প্রতিটি পদে সামগ্রিকভাবে ৮-সিলেবল লাইনে দীর্ঘ (বা ভারী) শব্দাংশের শতাংশ নিম্নরূপ:
এইভাবে লাইনের প্রথমার্ধটি iambic (ইয়াম্বিক) হতে থাকে, যখন দ্বিতীয়ার্ধটি প্রায় সবসময় iambic (ইয়াম্বিক) হয়। সেসব লাইনে যেখানে ২য় সিলেবল ছোট, তৃতীয় সিলেবল প্রায় সবসময়ই লম্বা হয়।
ধ্রুপদী সংস্কৃতে "অনুষ্টুপ" তার নির্দিষ্ট মহাকাব্য আকারে বিকশিত হয়েছে যা "শ্লোক" নামে পরিচিত, যেমনটি উপরে বর্ণিত হয়েছে, যা ভারতীয় শ্লোকের "সমতুল্য শ্রেষ্ঠত্ব" হিসাবে বিবেচিত হতে পারে, যেমন, ধ্রুপদী সংস্কৃত কবিতায় অন্যান্য মিটারের তুলনায় অনেক বেশি ঘনঘন সংঘটিত।
৫ম শতাব্দীর মধ্যে, কালিদাসের কবিতায়, "শ্লোকের" সীমাবদ্ধ রূপটি উপরের সারণীতে দেখানো হয়েছিল। ১৬টি সিলেবলের প্রতিটি অর্ধ-পদ্য হয় একটি পথ‍্যা (“স্বাভাবিক”) রূপ নিতে পারে বা কয়েকটি বিপুলা ("বর্ধিত") রূপের একটি হতে পারে। "পথ্যা" এবং "বিপুলা" অর্ধ-পদগুলো সংঘটনের ফ্রিকোয়েন্সি অনুসারে উপরের সারণীতে সাজানো হয়েছে। সবচেয়ে সাধারণ হল "পথ্যা"। কালিদাস, ভারবী, মাঘ এবং বিলহণ থেকে নেওয়া ২৫৭৯টি অর্ধ-শ্লোকের মধ্যে, এই ক্রমটিতে শ্লোকের চারটি গ্রহণযোগ্য রূপের প্রত্যেকটি নিম্নলিখিত অংশের দাবি করে: ২২৮৯, ১১৬, ৮৯, ৮৫; অর্থাৎ, অর্ধ-পদ্যের ৮৯% নিয়মিত "পথ্যা" রূপ আছে।
আগেকার মহাকাব্যে, যেমন মহাভারত, একটি চতুর্থ "বিপুলা" পাওয়া যায়, যথা:
প্রতিটি "শ্লোকে" দুটি নিয়ম প্রযোজ্য:
হিমাংশু মন্ত্রী

হিমাংশু মন্ত্রী (জন্ম: ৯ ফেব্রুয়ারি ১৯৯৪) একজন ভারতীয় ক্রিকেটার। ২০১৯-২০ রঞ্জি ট্রফিতে মধ্যপ্রদেশের হয়ে ১৭ ডিসেম্বর ২০১৯-এ তার প্রথম-শ্রেণীর ক্রিকেটে অভিষেক হয়।